Unità de caregh (impiant sanitari)

L’unità de caregh (UC) a l’è 'n valor che, de convenzión, el ghe ven assegnàa, a ògni pont de fornidura de l’acqua d' on impiant sanitari, e 'l servìss de calcolà i portàd massim contemporànei d’ona red de distribuzión.

I pont de fornidura i pòden vèss de diversa natura (lavabo, bidè, vasca de bagn ecc.) e a ogni tipo de pont de fornidura (o ben a segonda de  la quantità d'acqua ciamada d'ògni apparècc), el gh’è assegnàa el sò numer de unità de caregh.

 UNI 806-3 e UNI 9182 
Quant ai normi tècnich italián, el nùmer de unità de caregh de ciaschedùn di pont de fornidùra l’è dàa de la norma UNI 803-3, o inscambi, de la nòrma UNI 9182.

 UNI 806-3 
Confórma a la nòrma UNI 806-3 el nùmer de unità de caregh de ciaschedù din pont de fornidura l’è definiì inscì: 

 Lavèll, lavabo, bidè, cassètta WC → 1 UC
 Lavèll de la cusina, lavatris, lavapiattaria, lavabo de la cùsina, dòccia → 2UC
 Pissatòi → 3UC
 Vasca de bagn → 4UC
 Rubinètt del giardin o del garasg → 5UC

 UNI 9182 
Confórma a la nòrma UNI 9182 el nùmer de unità de caregh de ciaschedùn di pont de fornidùra l’è definiì  inscì (notìi che questa norma chì la definiss minga domà i unità de caregh complessiv ma anca in manera separada quèi di tubi che ménen l’acqua calda e quèlla frèggia). 

 Lavèll, lavabo, bidè, cassètta WC → 3 UC (domà acqua frèggia)
 WC a pass ràpid → 6 UC (domà acqua frèggia)
 Lavèll de la cusina  → 2 UC (1,50 acqua calda/1,50 acqua frèggia)
 Lavatris, lavapiattaria, lavabo de la cùsina, dòccia → 2UC (domà acqua frèggia)
 Lavatòi → 2UC (1,50 acqua calda/1,50 acqua frèggia)
 Vasca de bagn → 2UC (1,50 acqua calda/1,50 acqua frèggia)

 Calcol de la portada de progètt 
La portada de progètt la ven dedòtta a partì di unità de caregh per mezz de fórmol o di grafich. Chi de sota a hinn descrivùd i fórmol ('doe QT el numer complessiv di unità de caregh de la tubazión tolta in esàmm e QD la portada de progètt  in l/s de la tubazión, UCmax a l'è el numer de unità de caregh del pont de fornidura che 'l ghe n'hà pussée).

 se QT≥300
  se QT<300 se UCmax=2
  se QT<300 se 2<UCmax≤3
  se QT<300 se 3<UCmax≤4
  se QT<300 se 4<UCmax≤5
  se QT≤300 se 5<UCmax≤8
  se QT≤300 se 8<UCmax≤15

 Determinazion del diameter di tubazion 
In la partega, ancaben che per un càlcol precis a ghe vorariss el teorema del Bernoulli, el diameter di tubazzion el ven trà foeura a segonda del tipo de tubazión (azzal zincad, ramm, azzal inossidabil, polietilene graticolàa (PE-X), polibutilene (PB), polipropilene (PP), clorur de polivil surcloràa (PVC-C), PEX, AL, PE-HD)) cont el vardà di tabèll che tegnen in cunt minga domà i unità de caregh, ma anca la longhèzza de la tubazzion e ‘l valor unità de caregh de l'aparècc che 'l ghe n'hà pussée a per la tubazzion tòlta in esàmm.

 Riferiment 
Categoria:Impiant sanitari